KENSINGTON TEMPLE Mitä ihmettä Jumala on tekemässä? 2
COLIN DYE: Herran pettämättömän näyn seuraaminen
Jatketaan. Luen koko luvun 2, jota käsittelemme tänään.
Lisään aina väliin muutamia kommentteja.
Siitä tulee vähän kuin kommentaari.
Luette luvun kanssani ja alatte ymmärtää, mitä sanottavaa sillä on.
Se jatkaa siitä, kun Habakuk palaa Jumalan luo pyytämään vastausta.
Jumala vastaa Habakukin toiseen kysymykseen, -
miten Hän voi käyttää babylonialaisia ja jatkuuko tämä iäti. Mitä aiot tehdä?
Jatketaan Hab. 2:1:stä.
Luen Uudesta elävästä käännöksestä (NLT).
"Minä kiipeän vartiotorniini ja seison vartiopaikallani.
Siellä odotan, mitä Herra sanoo ja miten Hän vastaa valitukseeni.
Sitten Herra sanoi minulle: Kirjoita vastaukseni selvästi tauluihin, -
jotta juoksija voi viedä oikean sanoman muille.
Tämä näky on tulevaa aikaa varten. Se kuvaa loppua, ja se täyttyy.
Jos se näyttää tulevan hitaasti, odota kärsivällisesti, -
sillä se toteutuu aivan varmasti. Se ei myöhästy."
Hän julistaa tuomionsa babylonialaisille ja kaikille pahoille.
Hän aloittaa puhumalla niitä vastaan, jotka luottavat itseensä.
Jae 4: -
"Katsokaa ylpeitä! He luottavat itseensä, -
ja heidän elämänsä on kieroa.
Mutta vanhurskas on elävä uskollisuudestaan."
Vanhurskas on elävä uskosta. Palataan siihen ensi kerralla.
Pidän siitä kokonaisen saarnan. Se on auringonpaisteen säde, -
joka puhkaisee koston, oikeuden- mukaisuuden ja tuomion synkät pilvet.
On olemassa pakotie. Vanhurskas on elävä uskosta.
Jae 5: "Rikkaus on petollista, eivätkä ylimieliset saa ikinä rauhaa.
He avaavat suunsa ammolleen kuin haudat, ja kuten kuolema -
he eivät ole ikinä tyytyväisiä.
He ovat ahneudessaan koonneet monia kansoja -
ja nielleet monia kansakuntia. Mutta pian heidän vankinsa pilkkaavat heitä.
He ivaavat heitä sanoen: Mikä murhe odottaa teitä, varkaat!
Nyt saatte mitä ansaitsette! Olette rikastuneet kiristämällä.
Mutta kuinka kauan tämä voi jatkua?"
Nyt tulee kylvämisen ja niittämisen periaate. Niität sitä mitä kylvät.
Jumala sanoo: "Te olette tehneet, mitä olette tehneet."
Katsokaa, miten teidän nyt käy. Niität sitä, mitä kylvät.
Jatketaan jakeesta 7.
"Yhtäkkiä velkojanne ryhtyvät toimiin.
He kääntyvät puoleesi ja ottavat kaiken, mitä omistat, -
sinun seisoessasi vavisten ja avuttomana.
Koska olet ryöstänyt monia kansakuntia, -
nyt kaikki henkiin jääneet ryöstävät sinua.
Teit murhia kautta maaseudun ja täytit kaupungit väkivallalla.
Mikä murhe odottaa sinua, joka rakennat suuria taloja rahalla, -
epärehellisyydellä hankitulla rahalla!
Uskot, että rikkautesi ostaa turvallisuutta -
ja vie perheesi pesän vaaran ulottumattomiin.
Mutta tekemilläsi murhilla -
häpäisit nimesi ja menetit elämäsi.
Kivi seinästä huutaa sinua vastaan, ja hirret katossa kaikuvat valitusta.
Mikä murhe odottaa sinua, joka rakennat kaupunkeja -
murhalla ja turmeluksella hankitulla rahalla!
Eikö taivaan sotajoukkojen Herra ole luvannut, -
että kansakuntien rikkaus muuttuu tuhkaksi. He tekevät kovasti töitä, -
mutta kaikki se on turhaa."
Jakeessa 14 on kohokohta.
Jae kertoo meille, mikä on Jumalan suunnitelma.
Mikä on tulevaisuuden näky, joka nyt on alkanut toteutua.
Jos seuraamme Jumalaa tässä seuraamisen arvoisessa näyssä, -
koemme sen. Jae 14: "Sillä niin kuin vedet täyttävät meren, -
maa täyttyy Herran kirkkauden tietoisuudella.
Mikä murhe odottaa sinua, joka juovu- tat lähimmäisesi, pakotat maljasi heille
jotta voit katsoa vahingoniloisesti heidän häpeällistä alastomuuttaan!
Mutta pian on sinun vuorosi tulla häväistyksi.
Tule, juo ja tule paljastetuksi. Juo Herran tuomion maljasta.
Ja kaikki sinun kunniasi muuttuu häpeäksi.
Sinä kaadoit Libanonin metsät. Nyt sinut kaadetaan.
Tuhosit villieläimet. Nyt niiden kauhu tulee sinun osaksesi.
Teit murhia maaseudulla ja täytit kaupungit väkivallalla."
Niität sitä, mitä kylvät.
Jos luotat lihaan, niität lihasta turmelusta -
ja tuhoavaa kokemusta elämässä. No sitten, Habakuk siirtyy -
antamaan meille Herran sanan.
Hän puhuu paitsi niistä, jotka luottavat itseensä ja lihaansa, -
myös niistä, jotka luottavat vääriin jumaliin.
Epäjumaliin, vääriin filosofioihin. Jae 18.
"Mitä hyötyä on ihmisen veistämästä epäjumalasta?
Tai valetusta kuvasta, joka pettää sinut? Miten hölmöä -
luottaa oman kätensä tekoon, jumalaan, joka ei osaa edes puhua.
Mikä murhe odottaa sinua, joka sanot puujumalille: Herätkää! Pelastakaa!
Mykille kivikuville sanot: Nouskaa! Opettakaa meitä!
Voiko epäjumala neuvoa sinua?
Ne voivat olla kullalla ja hopealla päällystettyjä mutta elottomia sisältä."
Nyt tulemme loppujakeeseen, joka on toinen kohokohta.
Miten Jumala aikoo toimia? Mikä on Hänen suuri suunnitelmansa?
Tuoda kunniaa nimelleen seurakunnan kautta. Luetaan jae 20.
"Mutta Herra on pyhässä temppelissään."
Se olemme me. Ei Kensington Temple vaan kaikki Jumalan omat.
"Herra on pyhässä temppelissään.
Olkoon koko maa vaiti Hänen edessään."
Vau! Mikä voimallinen profetia!
Uskon, että Habakuk sai enemmän kuin odotti, -
kun Jumala levitti hänen eteensä ilmestyksessä, -
mikä on Hänen suunnitelmansa.
Tottahan Hän haluaa saada huomiomme, -
jotta kääntyisimme takaisin Jumalan luo ja kokisimme -
kansojen, yhteiskuntiemme ja kaupun- kiemme ylle vuodatetun vihan aikoina,
että sellaisina aikoina tietäisimme, mitä on elää uskosta -
ja nauttia varjeluksesta, jolla Jumala uskollisesti suojelee meitä.
Sen lisäksi Jumala sanoo: "Minulla on vastaus.
Vastaus on tämä: Habakuk, kirjoita se ylös!
Selvästi tauluihin, jotta juoksija voi juosta oikean sanoman kanssa."
Heprean kieli antaa tässä kaksi mahdollista kielikuvaa.
Se on voimakasta kuvakieltä.
Yksi mahdollinen kielikuva on, että Jumala käskee Habakukin -
kirjoittamaan erittäin suurilla kirjaimilla.
Kirjaimilla, joita on mainosjulisteissa -
tai niissä paikoissa, joissa laitetaan esille mainoksia.
Erittäin isoilla kirjaimilla, niin että tekstin voi lukea 400 metrin päästä -
ohikiitävästä junasta, koska se on elämän suurella mainostaululla.
Jumala sanoo: Sanomani tulee esille elämän suurille mainostauluille, -
niin että minne ihmiset juoksevatkin, he kohtaavat sanomani.
Toinen kielikuva on se, joka on tässä käännöksessä.
"Kirjoita sanoma tableteille."
Minulla on tässä tabletti.
Monellako on tabletti?
Tai älypuhelin? Jatkan siitä kohta.
Tabletti, josta Habakuk puhuu, on kivitaulu, -
yleinen viestintäväline tuolloin.
Pieni kivitaulu. Sellaisia on esillä British Museumissa.
Noin kämmenen kokoisia. Niihin painettiin merkkejä erityisellä tikulla,
kun savi oli pehmeää. Sitten niiden annettiin kovettua.
Ne kestivät kuljetusta ja kulutusta.
"Kirjoita sanomani yksityiskohtaisesti ja selvästi -
näille joukkoviestintä- ja joukkojakeluvälineille, -
jotta kaikkialla ihmiset kuulevat, että Jumalalla on suunnitelma."
Maailmankaikkeus tulee Jumalan loppuhuipentumaan.
Että Hänellä on tarkoitus. Ja suunni- telma on siunata Hänen kansaansa.
Ja siinä, jos ihmiset torjuvat Hänet, Hän tulee tuomitsemaan pahat -
ja palkitsemaan vanhurskaat.
Tuodaan tämä tähän päivään.
Kuvitellaan, että tekisimme Herran sanan mukaan tässä -
ja varmistaisimme kaikin mahdollisin tavoin, että kaikki tietäisivät tämän.
Se lukisi Twitterissä ja Facebookissa.
Se lukisi iPadissa ja kehnommissa... muissa laitteissa!
Minne meneekin, sanoma on sosiaalisessa mediassa.
Kun katsoo ikkunasta mainostaulua, siellä se on. Televisiossa.
Olisimme levittäneet Jumalan sanomaa niin paljon, -
ettei sitä pääse pakoon.
Jumala sanoo: "Valmistautukaa! Aion tulla tuomitsemaan maailman.
Mutta on olemassa ulospääsy. Jos tulette eteeni katuen ja uskoen, -
vanhurskas on elävä uskosta."
Hän sanoo: "Tuon julki kunniani -
koko maassa, niin kuin vedet peittävät meren."
Miten vedet peittävät meren? Kokonaan. Olen sukeltaja. Tiedän.
Joskus valitamme sadetta, mutta kastumme joka tapauksessa.
Vedet peittävät meren kokonaan.
Jumala sanoi myös: Tulen pyhään temppeliini ja tuon julki läsnäoloni.
Nämä asiat ovat todellisia, ja ne ovat Jumalan suunnitelma ja näky.
Habakuk on etääntynyt henkilökohtaisista pyynnöistään, -
huolistaan ja peikoistaan. Minulla on joitakin. En tiedä, onko sinulla.
Katsomme yhteiskuntaa: "Jumala, koska aiot tuomita tuonkin henkilön?"
Ensimmäisenä listallani on henkilö, joka häiriköi minua kännykällä.
Mistä hän sai numeroni? Yrittää myydä tietoturvavakuutusta.
Tuskin uskaltaa vastata puhelimeen. Sellainen pitäisi kieltää.
Kiitos Jumalalle, että maailmankaikkeudessa on tuomari, -
joka on hoiteleva puhelinmyyjät.
Entä epärehelliset rakentajat, epäluotettavat kauppiaat, -
varkaat ja ryöstäjät, huijarit ja petkuttajat, -
huiputtajat ja kelmit? Tule pian, Herra Jeesus, ja hoitele heidät.
Mutta on muitakin asioita, jotka ovat hieman vakavampia.
Ihmiskauppiaat, pedofiilit.
Aikamme sotakiihkoilijat.
Minulla ei ole riittävää politiikan tai historian tietämystä, -
jotta voisin osoittaa sormella syyllisiä, mutta Jumala tietää.
Ajatellaan vaikka Syyrian sisällissotaa.
320 000 ihmistä on kuollut.
11 493 lasta on saanut surmansa.
1,5 miljoonaa ihmistä on haavoittunut, vammautunut loppuiäkseen.
Yhdeksän miljoonaa syyrialais- pakolaista on paennut kodeistaan.
Ei paikkaa, missä asua, minne mennä. Monet yrittävät päästä pois maasta.
Kolme miljoonaa on lähtenyt naapurimaihin: -
Turkkiin, Libanoniin, Jordaniaan ja Irakiin.
6,5 miljoonaa on tälläkin hetkellä Syyriassa maan sisäisenä pakolaisena
6,5 miljoonaa ihmistä vailla kotia -
verisen sisällissodan takia.
Sadattuhannet pyrkivät Eurooppaan.
Mietitään ikäihmisiin kohdistuvia väkivaltarikoksia.
Eläkeläisiä pahoinpidellään henkihieveriin -
viiden euron takia.
Mieti omaa Alan Barnesiamme.
Ette ehkä muista hänen nimeään. Hän on vammainen eläkeläinen, -
joka ryöstettiin ja hakattiin tämän vuoden tammikuussa.
Hänellä oli kasvuhäiriöitä syntymästä asti.
Hänen pituutensa on vain 120 cm.
Hänen päälleen käytiin, kun hän oli viemässä roskapönttöä ulos.
Solisluu murtui. Tekijä oli laillisten huumeiden käyttäjä.
Kun ajattelen sellaisia asioita, sanon: "Jumala, tule ja selvitä tämä sotku."
Jumala sanoo: "Teen sen. Tuomitsen pahat ja palkitsen vanhurskaat.
Teen sen näin. Ensinnäkin otan pois heidän itseluottamuksensa.
Lihan käsivarsi pettää teidät.
Se pettää teidät."
Ne, jotka elävät omaa elämäänsä ja tekevät omat moraaliset valintansa -
oman, pimentyneen mielensä ja ymmärryksensä varassa, -
eivätkä etsi Jumalan Sanan ilmestyksen valoa, -
tulevat syömään oman tiensä hedelmää.
Olemme nähneet sen. Kylväminen ja niittäminen.
"Sallin ihmisten niittää, mitä he kylvävät."
Ja lopulta ne, jotka ovat ilman Kristusta, -
kun he kylvävät koko elämäiän Kristuksen torjumista, -
he niittävät koko ikuisuuden tuomiota.
Seisommepa me kristityt valkoisen valtaistuimen edessä tai emme, -
yksi asia on varma: elämämme ylitse ei julisteta Jumalan tuomiota, -
sillä uskovat Kristuksessa ovat saaneet anteeksi -
ja heidät on julistettu vanhurskaiksi.
Mutta uskovinakin meidän täytyy pitää varamme, -
sillä se, mitä teemme ja miten elämme, vaikuttaa siihen, -
miten paljosta Jumalaa ja Hänen hyviä asioitaan saamme nauttia.
Haluamme kasvaa ikuisessa elämässä, armossa -
ja Jumalan tuntemisessa. Siksi emme salli synnin -
saada juurta elämässämme.
Emme kylvä lihaan emmekä yritä niittää lihasta.
Me kylvämme henkeen, vastaamme Pyhälle Hengelle, -
ja tuotamme hedelmää, joka puhuu elämän kokemisesta.
Jumala sanoo: "Kun teette tämän, tuon julki kirkkauteni.
Näytän heille, että lihan käsivarsi pettää.
Ihmisviisaus on arvoton. Ja minun kirkkauteni voittaa.
Mitä on Jumalan kirkkaus?
Vanhassa testamentissa sana "kirkkaus" liittyy painoon ja arvoon.
UT:ssa kreikan sana liittyy painoon, arvoon ja mielipiteeseen.
Se on kirkkauden kohokohta.
Kirkastamme Jumalaa, kun kunnioitamme Jumalan mielipidettä.
Kunnioitamme Hänen mielipidettään ylitse oman mielipiteemme.
Kunnioitamme Hänen mielipidettään ylitse yhteiskunnan mielipiteiden.
Totuus ei ole jokin kohderyhmä eikä mielipidegallup.
Se, mitä uskomme, ei ehkä ole suosittua. Sille saatetaan nauraa.
Se, miten uskomme ja elämme, voi olla yhteiskunnallista harhaoppia -
verrattuna nykyajan mittapuuhun.
Iso asia vuosia sitten oli opillinen puhdasoppisuus.
Kaikkea arvioitiin Jumalan Sanan mittapuuta vasten.
Nyt mittapuu on se, mitä yhteiskunta sanoo, ja meidän pitää uskoa se.
Ellemme usko, mitä yhteiskunta sanoo, olemme harhaoppisia -
yhteiskunnan silmissä. Ja kuten harhaoppisia metsästettiin muinoin, -
meitäkin metsästetään, koska emme ole yhteiskunnallisesti puhdasoppisia.
Kun sanomme, että avioliitto on ikuisesti miehen ja naisen välinen, -
emmekä hyväksy siitä sekulaaria versiota.
Että Jumalan luo vie vain yksi tie, eikä sinne pääse vääriä uskontoja kautta.
Että Jumalan Sana on totuus ja seuraamme Jumalan Sanaa, -
emme ihmisten mielipiteitä. Kun näin sanomme, kunnioitamme Jumalaa.
Ja Jumalan kunnia tulee maan piiriin eräänä päivänä niin syvällisesti, -
ja se on oleva kaikkialla, niin kuin vedet peittävät meren. Ja sillä välin -
sanomme, että lihan käsivarsi pettää. Odotamme Jumalaa, -
seuraamme Hänen suunnitelmaansa, sillä se on seuraamisen arvoinen näky
Toinen osa. Alamme ymmärtää, Jumala sanoo: -
"Minä tuhoan heidän epäjumalansa."
Epäjumaliemme tuhoaminen on armollisimpia asioita, -
joita Jumala voi tehdä.
Mihin luotat enemmän kuin Jumalaan?
Mistä riiput enemmän kuin Jumalasta? Minkä uskot tuovan sinulle onnen?
Se on epäjumalasi. Ellei se ole Jumala, se on epäjumala.
Mikä on se yksi asia, jos saisit sen iltaan mennessä -
ja joka tekisi elämästäsi onnellista ja tyydyttävää?
Ellei se ole tuore julkitulo siitä, kuka Jumala on elämässäsi, -
laitat luottamuksesi epäjumalaan.
Jumala sanoo: "Epäjumalasi pettää sinut. Koetuksen ja tuomion päivänä -
huudat: Epäjumala, pelasta minut! Mutta se ei vastaa sinulle.
Sillä se ei hengitä. Siinä ei ole elämää. Se on omaa sepitelmääsi."
"Epäjumala, neuvo, mitä pitää tehdä."
Sinä päivänä kuollut ja mykkä epäjumala ei neuvo.
Siksi meidän pitää luottaa totiseen ja elävään Jumalaan: -
"Pelasta minut ja ohjaa minua tänään!"
Habakukin kirjan luku 2 loppuu jakeeseen 20.
Se on loppuhuipentuma.
Hän sanoi edellä: "Tuhoan epäjumalat -
ja osoitan olevani Jumala, joka olen."
Huomatkaa Hänen ilmestyksensä pelko.
Se iski minuun kuin salama.
Kun luette Vanhaa testamenttia, teidän pitäisi lukea sitä -
Uuden testamentin silmien läpi.
Jumala sanoo erikoisen asian, j. 20. Hyvin erikoisen kaikilla mittareilla.
"Mutta Herra on pyhässä temppelissään.
Olkoon koko maa vaiti Hänen edessään."
Hiljaisuus ei ole erikoista.
Hiljaisuus oli muutoksen alku Habakukin elämässä. Jumala sanoi: -
"Olkoon koko maa vaiti. Sinäkin, Jumalan mies.
Suu kiinni ja kuuntele."
Sillä hetkellä, kun Habakuk lopetti valittamisen, -
hän alkoi kuulla Jumalaa.
Hänen kuulemansa ilmestys oli: "Kuuntele.
Aion näyttää jotain hämmästyttävää." Näemme myöhemmin, mitä se on.
Mutta nyt huomataan, että hiljaisuudessa kuulemme enemmän -
kuin keskustelussa.
Ensimmäinen osa kuuluu: "Herra on pyhässä temppelissään."
Mietitään, mitä se merkitsi Habakukille, -
joka profetoi 600 vuotta eKr.
120 vuotta aiemmin -
Israelin pohjoinen kuningaskunta oli joutunut Assyrian käsiin.
Niin kävi, että Samaria kukistui.
Ja tosiaan sata vuotta, ennen kuin Habakuk profetoi, -
Assyrian kuningas oli tullut Jerusalemin porteille. Hän uhkasi -
tuhota kaupungin ja temppelin, mutta Jumala kuuli ja vastasi rukoukseen.
Kuningas Hiskia rukoili Herraa, -
ja profeetta Jesaja... Viime viikolla sanoin, -
että Hiskia puhui Hiskialle. Korjaan sen nyt.
Jesaja profetoi Hiskialle: -
"Jumala on kuullut huutosi. Assyria ei ammu nuoltakaan."
Sata vuotta näytti hyvältä, -
mutta kuninkaat käänsivät selkänsä Jumalalle.
Ja nyt, Habakukin aikaan, sama asia, joka kohtasi Samariaa, -
oli nyt kohtaamassa Juudaa ja Jerusalemia. Temppeli hajotettaisiin.
Miksi siis Jumala sanoo: "Olen temppelissäni"?
Se hajotettaisiin lähivuosina. "Mutta olen temppelissäni."
Mitä Jumala sanoo? "Älkää luottako tiiliin ja laastiin.
Älkää luulko, että asun temppelissä, joka on rakennettu fyysisistä asioista.
Asun temppelissä, jota ei ole tehty käsin.
Kaipuuni on asua kansani keskellä."
Me olemme Jumalan temppeli. En nyt puhu Kensington Templestä.
Puhun Jumalan temppelistä. Olemme Jumalan asunto.
Jumala sanoo: "Aion tulla minun seurakuntaani. Tuon julki läsnäoloni.
Tuon julki kirkkauteni teidän kauttanne."
Kuten Paavali sanoo: "Kirkkaus seurakunnassa Kristuksen kautta."
Sitä kohti menemme. Sukupolvemme täytyy saada tietää, -
että Jumala on Pyhä Jumala, eikä Hänelle ryttyillä.
Ihmiset jatkavat bisneksiään. Mietitään gryndereitä, joista puhuttiin.
Kaupungin isiä, jotka perustavat kaupunkeja epävanhurskaudelle, -
epäoikeudenmukaisuudelle ja ahneudelle.
Jotka peittävät vanhurskaat varjoonsa. Jotka musertavat köyhät ja nöyrät, -
jotta he itse voivat vaurastua.
Ja jotka uskovat, että heidän taktiikkansa on palvomisen arvoinen.
Babylonialaisista sanottiin, että he seisoisivat verkkojensa edessä.
Se tarkoitti heidän sotajuontaan, strategioitaan ja taktiikkojaan, -
verkkoja, joihin he pyydystivät kansat. He kumarsivat niitä, suitsuttivat niille
ja sanoivat: "Nämä ovat jumaliamme." Nykyihmiset tekevät jumalia -
kaikenlaisista strategioista, elämän-, johtamis- ja rikastumistavoista.
Ja he palvovat teitään, kuten kirjoitetaan menestyskirjoissa.
"Voit rikastua kuten minä rikastuin, jos sinultakin puuttuu omatunto."
Otsikkoa ei muotoilla niin, mutta voi lukea rivien välistä.
Meidät on kutsuttu odottamaan Herraa, vaikka olisi vaikeaa.
Vaikeampaa kuin tämä. Ei, paljon vaikeampaa kuin se.
Koska tulevaisuutemme on valoisa kuin Jumalan lupaus. Vie tämä kotiin.
"Odota Herraa. Sillä tulevaisuutesi on yhtä valoisa kuin Jumalan lupaus.
Se on yhtä luja kuin Jumalan uskollisuus."
Keskustelkaa siitä solutapaamisissa viikolla alkaen tänään.
Lopettelemme tähän. Tiedämme, että Jumalan tuomio on tosi.
Älä ryttyile Hänelle. Hän on tuomitseva maailman. Ja tuomio on jo alkamassa.
Ensi kerralla syvennyn toivon jakeeseen. Hab. 2:4.
"Vanhurskas on elävä uskosta." Koko saarna siitä. Se on ainoa toivo.
Evankeliumin sanoma on ainoa toivo perheille, yksilölle, maalle, maailmalle
Meidän pitää tulla yhtä palaviksi kuin Paavali: "En häpeä evankeliumia, -
sillä se on Jumalan voima pelastukseksi kaikille, jotka uskovat."
Kaikille, jotka uskovat. Kuten on kir- joitettu: vanhurskas on elävä uskosta.
Hän tulee kirkastetuksi temppelissään.
Hän tuo julki kirkkautensa tällä planeetalla. Kerran Jumalan kirkkaus -
nielaisee kaiken muun. Jumalan mielipide voittaa.
Tulee uudet taivaat ja uusi maa, jossa asuu vanhurskaus.
Jumala tulee myös tuomaan itsensä julki temppeliyhteisössään.
Temppeliyhteisössään, ihmisissä, jotka rakastavat Jumalaa, temppelinä.
Kudottu yhteen, liitetty yhteen.
Rakennettu pyhäksi temppeliksi, ihmisyhteisöksi.
Se olemme Kensington Templessä. Unohda rakennuksen nimi.
Ajatelkaa, mitä Jumala kirjoittaa sydämiimme.
Olemme ihmisyhteisö. Kutsumme sinut liittymään siihen, sillä olemme -
profeetallisen ilmestyksen ja Jumalan liikkeen synnytystuskissa.
Emme pelkää nousta julkisesti ja julistaa Jumalan totuutta -
kaikella Jumalan antamalla profeetal- lisella ja apostolisella auktoriteetilla
Se on kutsu uskoon ja näkyyn.
On olemassa armon ja siunauksen suunnitelma. On vielä lisää armoa -
meidän elämällemme. Mutta tulee aika, jolloin tuomio langetetaan, -
armo lakkaa ja tuomio tulee niiden osaksi, -
jotka luottavat itseensä ja palvovat epäjumalia.
Ystävä, ellet tunne Jeesusta Kristusta, ota Hänet elämääsi tänään.
Mutta kaikki me iloitsemme, koska me tiedämme, -
että tulevaisuutemme on yhtä valoisa kuin Jumalan lupaus.
Raamatuntekstit: New Living Translation (NLT).
Suomennos: Marianne Tenetz